**OBVODNÝ LESNÝ ÚRAD V SNINE**

**Partizánska 1057, 069 45 Snina 1**

**Číslo : OLÚ/2012/00105-2/R V Snine, dňa 12.12.2012**

**Poľovný revír BUKOVEC**

**––––––––––––––––––––––––**

Obvodný lesný úrad v Snine, ako príslušný orgán štátnej správy na úseku poľovníctva podľa ust. § 71 ods. 2, písm. c) zákona č. 274/2009 Z.z. o poľovníctve a o zmene a doplnení niektorých zákonov, v súlade s ust. § 80 ods. 7, citovaného zákona o poľovníctve a  Vyhlášky MP SR č. 344/2009 Z.z., ktorou sa vykonáva zákon o poľovníctve,v znení neskorších predpisov

**I.** zaraďuje poľovný revír BUKOVEC o celkovej výmere 2 417 ha poľovných pozemkov, ktorý sa nachádza v jelenej poľovnej oblasti J – XXIV POLONINSKÉ KARPATY, do nasledovných kvalitatívnych tried :

Hlavný druh zveri - Jelenia zver - I. kvalitatívna trieda

Vedľajšie druhy zveri - Srnčia zver - III. kvalitatívna trieda

 - Diviačia zver - II. kvalitatívna trieda

**II.** určuje normovaný kmeňový stav zveri, pomer pohlavia a koeficienty očakávaného prírastku raticovej zveri nasledovne :

**Jelenia zver - NKS 37 ks, pomer pohlavia 1 : 1, KOP 0,7**

Jelene - 15 ks , z toho I. VT - 3 ks, II. VT – 5 ks, III. VT - 4 ks, IV. VT - 3 ks

Jelenice - 15 ks

Jelienčatá - 7 ks

**Srnčia zver - NKS 50 ks, pomer pohlavia 1 : 1, KOP 0,8**

Srnce - 20 ks, z toho I. VT - 4 ks, II. VT - 11 ks, III. VT - 5 ks

Srny - 20 ks

Srnčatá - 10 ks

**Diviačia zver - NKS 17 ks, pomer pohlavia 1 : 1, KOP 1,1**

Diviaky - 4 ks

Diviačice - 4 ks

Lanštiaky - 4 ks

Diviačatá - 5 ks

Minimálne počty poľovníckych zariadení **:**

Podľa ust. § 35 Vyhlášky MP SR č. 344/2009 Z.z., ktorou sa vykonáva zákon o poľovníctve v z.n.p., sa za potrebný počet zariadení považuje na každých začatých 15 kusov raticovej zveri, okrem diviačej, jedno krmovisko, ktoré je vybavené 1 kŕmidlom na objemové krmivo a zastrešeným válovom na jadrové krmivo. Na každé 3 kusy až každých 6 kusov raticovej zveri jeden soľník, vrátane soľníkov na krmoviskách. V revíri s chovom diviačej zveri na každých 500 ha jedno krmovisko na jadrové a dužinaté krmivo. Podľa toho sa minimálny počet krmovísk určuje takto :

Jelenia zver a srnčia zver : min. 6 krmovísk ( 1 krmovisko = 1 kŕmidlo na objemové krmivo a zastrešený válov na jadrové krmivo ) a  17soľníkov vrátane soľníkov na krmoviskách.

Diviačia zver : min. 5 krmovísk na jadrové a dužinaté krmivo

Maximálny počet vnadískna vnadenie diviačej zveri - 8vnadísk :

Podľa ust. § 37 Vyhlášky MP SR č. 344/2009 Z.z., ktorou sa vykonáva zákon o poľovníctve v z.n.p., je užívateľ poľovného revíru povinný viesť na mape revíru miesta, ktoré využíva ako vnadiská. Vnadiská možno zriaďovať len v poľovnom revíri, v ktorom je chov a lov tejto zveri plánovaný a to jedno vnadisko na 300 ha poľovnej plochy.

V poľovných oblastiach s chovom jelenej zveri sa vnadiská zriaďujú len v čase od 16. júla do 31. decembra.

Obvodný lesný úrad v Snine, v súlade s ust. § 35 a § 37 Vyhlášky MP SR č. 344/2009 Z.z., ktorou sa vykonáva zákon o poľovníctve v z.n.p., záväzne zaradil poľovný revír BUKOVEC do kvalitatívnych tried, záväzne určil normované kmeňové stavy raticovej zveri, koeficient očakávaného prírastku,  pomer pohlavia, plánovanú vekovú a pohlavnú štruktúru populácie jednotlivých druhov raticovej zveri, určil minimálne počty poľovníckych zariadení a maximálny počet vnadísk pre diviačiu zver.

 V súlade s ust. 79 ods. 2, zákona č. 274/2009 Z.z. o poľovníctve a o zmene a doplnení niektorých zákonov, na zaradenie poľovného revíru do kvalitatívnych tried sa všeobecný predpis o správnom konaní nevzťahuje.

 **Ing. Jaroslav Kákoš**

 **prednosta OLÚ**

**Doručuje sa :**

1/ PS Bukovec, Ing. Jaroslav Regec, ul. Stakčínska 141, 069 01 Snina

2/ Obvodná poľovnícka komora, ul. Lipová , 066 01 Humenné

3/ KLÚ v Prešove, Masarykova 10, 080 01 Prešov